Bi sèllèrè Bauwys isch d Streggèlängi, wo dè Ventylkörper bim Druggè zrugglait, grundsätzlich mindeschtens so groß wiè dè Durchmesser vom Hauptroor. Dèsèll Umschtand cha bi dè Tuba, wo dè Durchmesser vo dè Boorung bis zuè > 20 Millimeter gò cha, spyltechnischi Probleem mit sich bringè (großè Huub=langi Zit für s Druggè), anderersits sin schnelli Läuf nit s Hauptuffgaabègebièt vo dè Tubischtè. Wenn s doch mòl schnèll gò muè, wiè z. B. bi Sousaphonischtè im New-Orleans-Jazz, chömmèd sognannti Short-Action-Ventyl zum Iisatz, wo-nèn uugfäär halbyrtè Ventylhub hèn. Normali Bumpventyl wörrèd gèrn au mòl mit stärkerè Fèddèrè pimpt.